runetrust/blame-folketinget-dk huggingface dataset:
Frode Sørensen (S), 2001-10-25:
Jeg har svært ved at se, hvordan udvidelse af etableringskontoordningen til andre formål end etablering af selvstændig erhvervsvirksomhed hænger sammen med forslagsstillernes tilkendegivne formål med beslutningsforslaget, navnlig da en gennemførelse af dette forslag vil kunne indebære et meget betydeligt provenutab.
Anita Bay Bundegaard (RV), 2001-01-24:
Eller er det mest fornuftigt i øvrigt at lægge støtten uden om styret og gå andre veje, som vi f.eks. har gjort i Zimbabwe og også andre steder? Så vil jeg bare lige sige til sidst, at det jo ikke er Congo, der er programsamarbejdsland, det er Uganda, og det vil sige Zimbabwe i det her tilfælde.
Morten Østergaard (RV), 2019-11-26:
Jeg synes, det er mærkeligt at opleve den EU-skepsis, som sniger sig ind i regeringens virke, og jeg kan ikke forstå, hvorfor man har ønsket at blokere et budget, som har stillet danskerne 700 mio. kr. bedre, end regeringen havde regnet med, da man lavede sit finanslovsforslag.
Margrete Auken (SF), 1999-03-19:
Jeg kan endnu ikke helt finde ud af, hvordan det er med de dér forskellige slags rutekørsler osv., men jeg regner med, at det vil gå op for mig, efterhånden som årene går, og at noget altså måske vil blive klart også i løbet af udvalgsbehandlingen, fordi der er altså en række ting, som jeg ikke synes jeg har helt fod på.
Rasmus Nordqvist (SF), 2021-04-21:
Og begår man, når man fra dansk side som formandskab for Europarådet står med den dagsorden, og man så kan se, at det er Rusland, at det er Ungarn, og at det er andre lande som dem, der klapper af, at man siger det her, ikke en fejl, når man så netop også står nu her i dag og siger, at vi skal lave nogle sanktioner?
Morten Østergaard (RV), 2009-09-08:
Men må jeg ikke sige, at jeg synes, det er heroisk, at partiet Venstre, som gik til valg på, at der ingenting måtte ske med skattesystemet, og at folk, der ville lave en skattekommission, ville tage borgernes penge, derefter har gjort præcis det modsatte, nemlig ændret på hele skattesystemet på baggrund af en skattekommission.
Tove Videbæk (KD), 2004-02-24:
Forslagene B 103 og B 115 omhandler seks forskellige forslag, nemlig kortlægning af boligbehov og indførelse af byggestandarder, pulje til forbedring af tilgængelighed på togstationer, tilgængelighedskrav i forbindelse med ejerskifte og individuelle kørselsordninger og sektoransvarlighedsprincippet i forbindelse med efteruddannelsessystemet.
Kenneth Kristensen Berth (DF), 2016-12-08:
Men jeg har ikke tillid til, at et regime, som holder folk indespærret på grund af deres politiske ståsted, deres religiøse tro, og hvad der nu ellers lige måtte falde dem ind, overhovedet er i stand til endsige interesserer sig det mindste for, hvad dødsdømte måtte mene om, hvad der skal ske med deres organer efter deres død.
Özlem Sara Cekic (SF), 2014-05-28:
Men det, jeg helt konkret spurgte om, og som vi ikke har kunnet skaffe et flertal for i den her Folketingssal, og som eksperterne efterlyser, var et tilbud de første 48 timer efter et selvmordsforsøg, for det er afgørende for, om man igen vil prøve at tage livet af sig.
Kim Mortensen (S), 2005-03-31:
Vi er ikke i tvivl om, at kommunerne selvfølgelig har gode hensigter, lige så gode som dem, vi har herinde på Christiansborg, men det siger sig selv, at hvis den faglige viden, der nu er til stede i 14 amter, skal fordeles på 99 kommuner, så vil der blive tale om 99 mindre vidensmiljøer med deraf følgende færre ressourcer.
Mattias Tesfaye (S), 2020-12-01:
Og uden at skulle gøre mig til dommer: Vi har Olsen-banden i den ene side, og det er da en form for organiseret kriminalitet, men jeg tror, at vi alle sammen godt kan være enige om, at det ikke er noget, der undergraver det danske retssamfund og udfordrer det danske demokrati.
Karen Rønde (V), 1998-12-04:
Men vi er enige i, at de unge ikke skal tvinges til at bruge lang tid på at efterkvalificere sig, hvis de har lyst til at gå i gang med at studere efter en endt ungdomsuddannelse og i øvrigt har en karakter, der ville kunne skaffe dem adgang under normale omstændigheder. Venstre støtter derfor forslaget.
Peder Hvelplund (EL), 2023-04-13:
Så jeg skal bare høre: Er der stadig væk fuld opbakning til, at man vil afsætte de 3 mia. kr., eller er det nu et spørgsmål om, at man skal afvente Lønstrukturkomitéens arbejde, før man kan vurdere, i hvilket omfang man skal investere i det her område?
Lisbeth Bech Poulsen (SF), 2017-12-05:
At man skærer ned på beskæftigelsesindsatsen med næsten 1 mia. kr. om året – det er det, man forventer – fordi man fjerner statens refusion af udgifterne til den aktive beskæftigelsespolitik, er tudetosset i vores optik – specielt i forhold til at få løftet folk, der skal ind på arbejdsmarkedet.
Charlotte Dyremose (KF), 2003-05-09:
Det er åbenbart meget svært at forstå dette her, selv om vi egentlig var nået til enighed om, at der er vækst i samfundet hvert år, at vi producerer mere, at der er flere penge hvert eneste år, og at nogle af de penge nu skal tilbage som skattelettelser til dem, der har skabt dem.
Jann Sjursen (KRF), 2003-01-23:
Man må jo sige, at hvis man ser på lovgivningen på det her område, har den været udsat for kritik og også nogle gange det, man kan kalde en sønderlemmende kritik, fra danske organisationer, og også FN's Børnekomité har været inde i billedet og kritiseret den danske lovgivning.
Per Clausen (EL), 2005-11-17:
Det er jo ikke os, der står bag denne lovgivning, som gør det ganske vanskeligt for mennesker at komme ind i Danmark og gør det ganske vanskeligt for mennesker, der har været i udlandet og er blevet forelsket og er blevet gift, at komme tilbage til Danmark, i hvert fald hvis de vil bo sammen med den, de er forelsket i.
Anne Valentina Berthelsen (SF), 2021-11-30:
Det er sådan set klart, at vi helst ville have haft, at den var blevet udarbejdet, før man vedtog anlægsloven for øen, men SF var jo – skal man huske – alene om at kæmpe den her smv igennem, fordi Enhedslisten f.eks. ikke var med i det forhandlingslokale, og det betød jo, at vi måtte tage til takke med, at den gælder fremadrettet.
Jane Heitmann (V), 2016-12-05:
Nu føler jeg mig lige kaldet til at sige, at det godt kan være, at fru Pernille Skipper mener, at der er kommet flere opgaver for jordemødrene, men det er jo også sådan, at antallet af jordemødre er steget fra 1.280 i 2010 til 1.468 i 2015, så der er fulgt flere jordemødre med også.
Tom Behnke (FP), 1998-11-27:
Og nu har både SF's ordfører og Enhedslistens ordfører brugt det argument. Der er jo ingen, der i deres vildeste fantasi kunne finde på at frakende en person i Danmark sit kørekort og retten til at have en bil, blot fordi den pågældende har opbevaret den i strid med reglerne.
Jørn Pedersen (S), 2001-01-25:
Når vi indfører et fuldstændig nyt system, nemlig arbejdsevnekriteriet, så kræver det, at utrolig mange mennesker i det her samfund skal igennem en videreuddannelse, skal være klar over, hvad det nu er for nogle regler, de skal til at tilkende førtidspension efter.
Lars Dohn (EL), 2013-05-15:
Det lykkedes jo Enhedslisten at lave en aftale med regeringen om, at der skulle nedsættes en arbejdsgruppe, ligesom man havde gjort i 2002, tror jeg det var, om muligheden for at etablere statslige arbejdspladser i ly af den nye teknologi, fordi det jo giver nogle muligheder for distancearbejde osv.
Connie Hedegaard (KF), 2006-11-22:
Men Skov- og Naturstyrelsen er ikke tilfreds med det svar, de får, så de giver virksomheden 48 timer til at dokumentere, at alt er i orden, og hvis det ikke er det, så kan og vil de med øjeblikkelig virkning opsige kontrakten med virksomheden.
Steen Gade (SF), 2010-01-21:
Jeg vil spørge fru Liselott Blixt, om det ikke er sådan, at vi skal sørge for at få det kigget grundigt igennem, så vi kan øve det pres på Sundhedsministeriet, også på deres faglige folk, for at få dem til at forstå, at det her anser vi politisk i Folketinget for at være en vigtig prioritet – ikke noget, der er langt, langt nede på listen, men højt oppe i prioriteterne.
Karen Hækkerup (S), 2013-10-09:
Jeg tror, at vi har besvaret to § 20-spørgsmål, otte almindelige spørgsmål og også har sendt et juridisk notat over, som lige præcis handler om, hvad man skal gøre i forhold til fiskeri i Limfjorden for at undgå, at oddere drukner i ruserne.
Stine Brix (EL), 2018-04-10:
Det betyder jo, at de private leverandører, fordi kommunen har pligt til at sørge for, at der skal leveres en hjælp, kan lege købmandsforretning på hjemmehjælpsområdet og lukke forretningen, hvis ikke det går så godt med at tjene penge, som man havde håbet på, og så er det kommunernes opgave at rydde op efterfølgende.
Martin Lidegaard (RV), 2005-03-17:
Hvis vi gjorde det, kunne vi nemlig sige, hvilke målsætninger vi har trafikalt, hvilke trængselsmålsætninger vi har, hvor længe vi vil finde, at folk skal sidde i kø, hvilke målsætninger vi har med hensyn til priserne, og hvilke miljømålsætninger vi har.
Hans Andersen (V), 2005-03-10:
Jeg kan forstå, at Det Radikale Venstre og fru Lone Dybkjær er imod, at man tjener penge på børnepasning, men alle pædagoger tjener jo penge hver dag, når de har deres arbejde i puljeordninger og i kommunale pasningsordninger; vores dagplejere tjener penge hver dag ved at passe vores børn.
Søren Egge Rasmussen (EL), 2019-03-13:
Jamen Enhedslisten arbejder gerne sammen om tiltag i EU, og vi kan sådan set også se, at det i nogle tilfælde med den regeringspolitik, vi har, bl.a. på natur- og landbrugsområdet, er en fordel, at der i EU er et vandrammedirektiv, et nitratdirektiv, et habitatdirektiv, som kan være med til at sikre nogle naturværdier, som har det svært under den nuværende regering.
Villy Søvndal (SF), 2007-01-10:
Hvis man anerkender statsministerens udsagn, nemlig at regeringen ikke vidste noget, på trods af at de nævnte aviser skrev om det, på trods af at medierne berettede om det, på trods af at Amnesty International skrev til regeringen, og at regeringen så valgte at sige, at den – på trods af alt det – ingenting vidste, så står vi i en situation, hvor vi har en, undskyld udtrykket, uduelig regering med hensyn til at håndtere den her type af sager.
Torsten Gejl (ALT), 2022-02-03:
Det var ikke sådan, at alle de lokale bare begyndte at elske den – der var stadig nogle, der var imod den – men samarbejdet skiftede i meget høj grad til, at dem, der før havde været kritikere, nu gjorde alt, hvad de kunne, for at lægge den praktisk til rette, sådan at den passede til de lokale behov, sådan at man fik de indgange, hvor de skulle være; sådan at det hele rent praktisk blev udformet sådan, at dem, der boede der, i så høj grad som muligt var tilfreds med det.
Morten Østergaard (RV), 2010-11-30:
Så har vi altså det problem her, at vi jo nok havde foretrukket – og det er også det, vi har spillet ud med i offentligheden – en model, hvor man gjorde refusionen uafhængig af, hvilket redskab man har valgt i indsatsen, for det kunne måske være en fordel at indrette det på en sådan måde, som man også kender det fra sygdomsområdet hidtil, nemlig at det til gengæld var dyrere for kommunerne, desto længere de ledige var inde i beskæftigelsessystemet, altså en langt mere resultatorienteret indsats.
Svend Auken (S), 2000-02-04:
Der er problemet i forhold til Kommissionen meget større, f.eks. hemmelighedskræmmeriet i Kommissionens arbejde, som er helt i modstrid med den danske tankegang om gennemsigtighed, om aktindsigt osv.; dér er der problemer. Men vi har følt i Danmark - og jeg har indtil debatten i dag også været overbevist om, at det var vi enige om i det danske Folketing - at vi skulle være drivende for, at vores idealer skulle trænge igennem, og derfor har vi faktisk siddet i 2 år og forhandlet med 40-45 europæiske lande, måske endnu flere, med inddragelse af organisationerne på miljøområdet direkte i konventionsarbejdet, og lavet en FN-konvention på det her felt.
Margrethe Vestager (RV), 2004-10-21:
Derfor forekom det ret overraskende, at regeringen noget langt fra den samarbejdets ånd, som fru Hanne Severinsen refererede til, lancerede den fond, vi taler om, fordi de hensyn, som fonden skal varetage, efter min opfattelse på ganske udmærket vis kan varetages i det rådssystem, som vi har været fælles om at sætte i verden.
Josephine Fock (ALT), 2016-11-11:
Vi vil gerne vente med at tage stilling til, hvordan vi forholder os til det her lovforslag, og vi vil sende en række spørgsmål til udvalget, som bl.a. vil dreje sig om, hvilke specifikke faktorer bag udviklingen i produktivitet de økonomiske vismænd skal have fokus på og måle på.
Henriette Kjær (KF), 2009-05-27:
Det tror jeg godt at hr. Henrik Sass Larsen ved, fordi det har jo stået i avisen, at vi mener, at det er muligt at få sat de DRG-takster ned, hvis man prøver at beregne dem ud fra de mest effektive afdelinger på de mest effektive hospitaler, og så prøver man at få operationerne udbudt til den pris.
Ole Stavad (S), 2005-03-15:
Faktisk stillede jeg nogle spørgsmål til indenrigsministeren i december, hvor jeg i begrundelserne gjorde en hel del ud af, at jeg synes, det ville være meget, meget betænkeligt, hvis et snævert flertal i lukkede rum satte sig ned og tegnede nogle streger, selvfølgelig med indspil fra kommunerne, men også med mange udestående spørgsmål, som gerne skulle være langtidsholdbare, altså også kunne stå sin prøve nogle årtier ind i fremtiden.
Peter Hummelgaard (S), 2021-04-29:
En af de ting, som vi jo bl.a. har sat i gang – og det skete i forbindelse med den aftale, som mit eget parti bl.a. også har indgået med Dansk Folkeparti, Venstre og Konservative, nemlig en aftale om mere enkle og skærpede sanktioner, styrket kontrol med snyd og færre fejludbetalinger – er, at man undersøger, om kriminalforsorgen eller Udbetaling Danmark kan få mulighed for at samkøre oplysninger om indsættelse i og løsladelse fra fængsler med f.eks. oplysninger om ydelsesmodtagere med henblik på en mere automatiseret sanktion.
Margrethe Vestager (RV), 2009-11-06:
Det synes jeg er en meget konstruktiv måde at gå til det på, for egentlig burde vi jo her i Folketinget samles om den mest fornuftige måde at gøre det på og ligesom lægge fikse ideer, og hvad ved jeg, til side og sige: Prøv at høre her, vi har Elsparefonden, der har fungeret på en bestemt måde, og det er et kendt brand.
Kim Andersen (V), 2003-10-23:
Må jeg lige sige til hr. Erik Mortensen vedrørende, hvem der har ytret ønske om, at forslaget her kom til behandling i salen, at det er et ønske fra regeringspartierne, Det Konservative Folkeparti og Venstre, at denne sag skulle behandles i Folketingssalen.
Margrethe Vestager (RV), 2008-10-09:
Det sidste, som jeg vil nævne, og som jeg tror regeringen tager lidt for let på eller måske har mistet ambitionerne i forhold til, er hele klimaspørgsmålet og det, at man ligesom stiller det op som sådan en halv tabersag, når man ser, hvor kolossalt et potentiale der er for danske virksomheder og for at ændre vores måde at organisere vores samfund på.
Anders Fogh Rasmussen (V), 2004-04-28:
Jamen jeg må sige til hr. Keld Albrechtsen: Jeg har faktisk ikke overblik over, hvor mange lande der definitivt har besluttet at holde folkeafstemning. Der er jo debat mange steder, om man nu vil holde en folkeafstemning, eller om man ikke vil holde en folkeafstemning.
Charlotte Antonsen (V), 2002-03-22:
Der har jeg forstået, at SF ikke vil støtte de 1,5 mia. kr. ekstra, vi giver til sundhedssektoren, men var det ikke dér, man skulle sætte ind, hvis man ønsker sundhedsfremme, i stedet for at rode det ind i virksomheder og arbejdsmiljøcertifikat?
Peter Hummelgaard Thomsen (S), 2018-02-21:
Derudover vil jeg selvfølgelig også sige – det var også noget, jeg selv personligt så i kommunalvalgkampen – at justitsministerens partifæller ude i Tårnby jo rent faktisk havde det som et valgprogram til kommunalvalget, at man ønskede, nu hvor partiet også havde justitsministerposten, at der igen skulle være patruljeret udkørsel fra Kamillevej skråstreg Station Amager.
Frank Aaen (EL), 2005-11-25:
Så vil jeg også gerne sige til De Radikale og til Dansk Folkeparti, at jeg synes, at man, før man stemmer for det her lovforslag, bør have sikret sig, at der ikke er nogen problemer med grundloven – ikke bare ved en henvisning til et gammelt notat fra Justitsministeriet, men ved, at man får en ny og uvildig redegørelse, f.eks. fra kammeradvokaten.
Johs. Poulsen (RV), 2009-04-24:
Debatten om udligning, som vi behandler i dag, og justeringen af den udligningsaftale, som blev lavet for et par år siden, er en meget vigtig debat, fordi den er en stor del af grundlaget for, hvordan kommuner, og også i nogle situationer regioner, er i stand til at føre deres opgaver ud i livet.
Keld Albrechtsen (EL), 2003-05-08:
hvis man ikke kan forestille sig det, så er man nødt til at støtte SF's forslag. Men hvis man kan forestille sig en folkeafstemning, uden at vi ved, hvilken traktat der kommer til at gælde, o.k. så kan man godt afvise SF's forslag, men så er man da ude på den tynde is. Det synes jeg da at ministeren burde tage stilling til.
Lene Espersen (KF), 2009-03-18:
Grunden til, at et bredt flertal i Folketinget gik ind, først i forbindelse med en bankpakke, og lavede en aftale, var jo for at sikre, at der er et pengemarked, der fungerer, og at der er likviditet, altså at der er kontanter, der flyder mellem bankerne.
Rune Lund (EL), 2016-05-11:
Og det andet spørgsmål, som jeg stiller, er, om det er tilstrækkeligt, når det fremgår af forslaget, at det er virksomheder med en indtjening på over 750 mio. euro, svarende til 10-15 pct. af alle multinationale selskaber, som er omfattet.
Karina Lorentzen Dehnhardt (SF), 2013-01-11:
Jeg er med på, at der er en mere eller mindre frivillig efterspørgsel fra de unge, og der mener jeg også at man skal sætte ind med oplysning og kampagner, mærkningsordninger i centre og behandlingstilbud og alt det gode, vi kan gøre for at hjælpe til, at flere kommer ud af deres misbrug eller i det hele taget lader være med at begynde på det.
Mette Bock (LA), 2015-02-03:
Vi skal beskytte vores frihed, vores selvstændighed og vores samfund, og nej, det udelukker på ingen måde, at Danmark også kan bidrage til internationale aktioner, der akut bidrager til beskyttelse af civilbefolkninger, der udsættes for terror eller overgreb og tilsidesættelse af basale menneskerettigheder på det groveste.
Jørn Dohrmann (DF), 2010-06-01:
Jeg kan så bare konstatere, at det er noget, Socialdemokraterne – hvis jeg har forstået det rigtigt – overhovedet ikke ønsker at benytte sig af, nemlig at tage kontakt til deres kollegaer ude i byrådene og sørge for, at de selvfølgelig får forhandlet det her ind og tager højde for det ude i kommunerne.
Hans Andersen (V), 2022-01-26:
Derfor er min opfordring, at ministeren nu tager initiativ til, at vi faktisk får gennemført en ordentlig og grundig vvm-undersøgelse af det her, for det er det, der skal til, mener jeg, for at vi grundigt får inddraget alle berørte parter, og jeg mener sådan set ikke, at det er rimeligt at nøjes med en screening.
Sonja Mikkelsen (S), 1999-02-24:
indledningsvis, nemlig at den testkørsel, som forventes påbegyndt her i foråret 1999 som planlagt, er kontraktlig aftalt, og det er så grundlaget for den testkørsel. Dertil kommer så, at for at få et overblik over helheden i tidsplanen fra Ansaldo og få detaljerne også i tidsplanen fra Ansaldo, har jeg nedsat en arbejdsgruppe for at finde ud af, om der er problemer, og så har vi et grundlag for - jeg har et grundlag - i givet fald der er problemer, at gå ind og tage initiativer.
Rasmus Prehn (S), 2006-12-06:
Hvordan kan det være, at ministeriet ikke har en eller anden form for procedure, der netop opfanger denne form for fejl, og når en fejl som den her alligevel smutter igennem – og det kan jo ske, det er menneskeligt at fejle – hvordan kan det så være, at ministeriet vælger simpelt hen at ignorere flere på hinanden følgende eksperthenvendelser om, at der er sket en fejl?
Henning Urup (V), 1999-04-20:
Vi mener ikke, at mulighederne for at forbedre forholdene ved frivillige aftaler er udtømt. Venstre er enig med SF i, at de regionale arbejdsmarkedsråd skal prioritere spørgsmål om etnisk ligestilling højt, men vi mener ikke, at det er et spørgsmål, som skal løses gennem lovgivning, men derimod gennem dialog mellem Landsarbejdsrådet og de regionale arbejdsmarkedsråd. Venstre vender sig imod, at man skal kunne stille krav om, at private virksomheder skal udarbejde en specifik politik på dette område.
Villy Søvndal (SF), 2003-02-26:
Jeg synes selv, at det, der karakteriserer EU-samarbejdet, når man oplever det på tæt hold, f.eks. som delegeret ved en generalforsamling i FN, er, at i modsætning til USA spiller EU en progressiv rolle i stort set alle afgørende spørgsmål. Jeg synes egentlig, det ville være meget lærerigt for alle at prøve at opleve sådan et forløb, også for den danske regerings repræsentanter.
Kirsten Jacobsen (FP), 1998-06-11:
Men man kan godt se på teksten og bemærkningerne til § 1, at det har hun været nødt til, for med skam at melde måtte hun jo have et eller andet, som adskilte hendes forslag fra Enhedslistens og Fremskridtspartiets, for ellers havde hun jo ingen argumenter for, hvorfor det absolut var hendes forslag, der skulle bære igennem.
René Christensen (DF), 2020-04-28:
Og der må man jo sige, som også en anden ordfører tidligere var inde på, at der var nogle få brodne kar – det var absolut ikke alle, for det er ikke sådan, at fordi man er privat udlejer, er man bandit; det er man absolut ikke – som brød reglerne og skubbede folk ud af deres boliger for at kunne tage den forhøjede husleje efter istandsættelsen.
Lene Espersen (KF), 2003-05-05:
Jeg tror, at langt de fleste forældre er sig ansvaret bevidst og vil, når man er i en situation, hvor man måske har en ung pige på 15 år, gøre alt, hvad man overhovedet kan for at støtte den unge pige i den meget svære beslutning, som skal træffes for pigens vedkommende.
Charlotte Antonsen (V), 2002-02-27:
Jeg vil bede ministeren bekræfte, at denne regering ikke er den første, der blander sig i det, der har været normalt aftalestof, og at den forrige regering blandede sig i overenskomster, bl.a. i sagen vedrørende arbejdstid, vedrørende ansættelsesbeviser for bare at nævne et par af dem.
Karsten Lauritzen (V), 2019-01-15:
Så er det omkring 2.000 kr. i afgift, og derudover kommer så det, forsikringsselskabet skal have – det kan selvfølgelig variere, men jeg vil skyde på som et slag på tasken, at man skal betale et sted mellem 2.000 og 3.500 kr. for at forsikre.
Peter Kofod (DF), 2026-02-19:
Jeg vil gerne starte min taletid med at sige en meget stor tak til alle de mange, mange danskere, der stiller sig selv til rådighed og stiller op til meget tidskrævende kommunalbestyrelsesvalg derude, fører kampagner, skriver læserbreve, er ude at møde foreninger og er aktive i deres lokalområde og bliver valgt.
Villy Søvndal (SF), 2006-05-24:
Den direkte inspiration bør være UNDP’s rapport om de arabiske lande, der kom for cirka et år siden og satte fokus på manglerne i den arabiske verden, skrevet af folk fra UNDP og folk med arabisk baggrund, den bog, der sikkert vil gå over i historien som bogen, der for alvor gjorde den arabiske verden klart, at der venter store forandringer forude.
Mads Andersen (KF), 2021-05-07:
Det er en ordentlig moppedreng, men i sig selv er indholdet af lovforslaget sådan set nogle rigtig gode ting, og jeg tror også, det er det forslag, jeg indtil videre har været med til herinde, hvor der har været sådan den mest positiv stemning fra alle sider, inklusive mig selv.
Pernille Skipper (EL), 2020-12-18:
Vi er inde i en god gænge nu, og jeg synes faktisk, at vi skylder hinanden og vi skylder kvinder og mænd, for hvem ligestillingsproblematikker betyder rigtig meget i hverdagen – for så meget vil jeg give Dansk Folkepartis ordfører, altså at ligestillingsproblematikker også handler om mænd, de rammer også mænd; der er ingen tvivl om det – at påpege, at vi har et problem, for det synes jeg stadig væk at vi har, og det synes jeg er vigtigt at vi påpeger og kalder ud, med, at den offentlige debat tit bliver domineret af afledningsmanøvrer fra de helt store problemer.